**EELNÕU 2023/191**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon | X |
| majandus- ja keskkonnakomisjon | JK |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

29. juuni 2023 nr

Seisukoht Vabariigi Valitsuse korralduse

„Viljandi muinsuskaitseala kaitsekord“ eelnõule

Kohaliku omavalitsuse korralduse seaduse § 6 lõike 1 ja 3 punkti 2 alusel Viljandi Linnavolikogu

**o t s u s t a b:**

1. Saata Viljandi Linnavolikogu nimel Viljandi linna seisukoht (lisatud) Viljandi muinsuskaitseala kaitsekorra eelnõu kohta Kultuuriministeeriumile ja Eesti Vabariigi Valitsusele.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink

**Esitatud:** 12.06.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** nõudmisel

Seletuskiri

**Seisukoht Vabariigi Valitsuse korralduse**

**„Viljandi muinsuskaitseala kaitsekord“ eelnõule**

Eelnõu eesmärk on anda Viljandi Linnavolikogu poolt seisukoht Muinsuskaitseameti poolt koostatud Vabariigi Valitsuse korralduse „Viljandi muinsuskaitseala kaitsekord“ eelnõule.

Kohaliku omavalitsuse korralduse seaduse § 6 lõike 1 järgi on omavalitsusüksuse ülesanne korraldada vallas või linnas /…/ veevarustust ja kanalisatsiooni, heakorda, /…/ ruumilist planeerimist, /…/ ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.

Sama paragrahvi lõike 3 punkti 2 kohaselt otsustab ja korraldab omavalitsusüksus neid kohaliku elu küsimusi, mis ei ole seadusega antud kellegi teise otsustada ja korraldada.

Linnavalitsus esitab eelnõu volikogule seetõttu, et on seisukohal, et juba protsessi algatamisel ei olnud piisavat arutelu linna poolse nägemuse üle, mida uuelt korralt oodatakse ja mis probleeme olnuks vaja uue korraga lahendada ning samuti on Muinsuskaitseamet eelpoolnimetatud kaitsekorraga sekkunud kohaliku omavalitsuse õigusesse teha kooskõlas seadustega ise otsuseid oma haldusterritooriumil

Muinsuskaitseameti ettepanekul moodustati kaitsekorra väljatöötamiseks komisjon, kuhu kuulusid Viljandi linna esindajatena abilinnapea Kalvi Märtin ja peaarhitekt-ametijuhataja Olav Remmelkoor. Tänaseks on komisjonis arutatud dokumendi eelnõule tehtud Muinsuskaitseameti poolt meie jaoks põhimõttelised muudatused. Mitmed sõnastused on muutunud ja pole sellisel kujul komisjoni eest läbi käinud

Kavandatav kiri on eelnõule lisatud, samuti on lisatud materjalid kaitsekorra eelnõu kohta koos lisadega.

(allkirjastatud digitaalselt)

Ene Rink

linnasekretär

(allkirjastatud digitaalselt)

Olav Remmelkoor

peaarhitekt-arhitektuuriameti juhataja